23. ikgadējais Komisijas ziņojums Eiropas Parlamentam par Kopienas antidempinga, antisubsīdiju un tirgus aizsardzības pasākumiem (2004) {SEC(2005) 1038} /* COM/2005/0360 galīgā redakcija */





[pic] | EIROPAS KOPIENU KOMISIJA | Briselē, 3.8.2005 COM(2005) 360 galīgā redakcija 23. IKGADĒJAIS KOMISIJAS ZIŅOJUMS EIROPAS PARLAMENTAM PAR KOPIENAS ANTIDEMPINGA, ANTISUBSĪDIJUUN TIRGUS AIZSARDZĪBAS PASĀKUMIEM (2004){SEC(2005) 1038} IEVADS Šis 2004. gada ziņojums ir iesniegts Eiropas Parlamentam (EP), ņemot vērā tā 1981. gada 16. decembra rezolūciju par Kopienas antidempinga darbībām un EP Rūpniecības, ārējās tirdzniecības, pētniecības un enerģētikas komitejas ziņojumu. Administratīvu iemeslu dēļ šis ziņojums nevar būt garāks par 10 lappusēm, un tajā galvenokārt ir apskatītas darbības, kas veiktas 2004. gadā. Tomēr sīkāku informāciju var atrast darba dokumentā (DD), kas pievienots šim ziņojumam un ir pieejams tikai angļu valodā. DD arī ietver pielikumus, uz kuriem sniegtas atsauces ziņojumā. Ziņojumā ievērota tāda pati galvenā struktūra kā DD, kurā atrodami arī visi virsraksti, tādējādi nodrošinot iespēju pēc atsaucēm viegli atrast plašāku informāciju. Šis ziņojums un pilnīgs DD ir publiski pieejams še turpmāk norādītajā tīmekļa vietnē.http://europa.eu.int/comm/trade/issues/respectrules/anti_dumping/legis/index_en.htm TIESĪBU AKTU PĀRSKATS Antidempinga (AD), antisubsīdiju (AS) un aizsardzības izmeklēšana tiek veikta, pamatojoties uz Padomes pamatregulām. Pārskats par spēkā esošajiem tiesību aktiem ir sniegts DD. Pamata AD un AS teksti še turpmāk tiks saukti par „pamatregulu(-ām) (PR)”. Izmaiņas Kopienas likumdošanā 2004. gadā Pieredze, kas gūta 2003. gadā, kad divi Komisijas (KOM) priekšlikumi attiecībā uz galīgo AD pasākumu piemērošanu neguva vajadzīgo balsu vairākumu Padomē, atklāja vairākas nepilnības lēmumu pieņemšanas procesā, kas saistītas ar tirdzniecības aizsardzības instrumentiem(TAI). Lai risinātu šo problēmu, Padome 2004. gada 8. martā pieņēma regulu, ar kuru groza iepriekš minētās PR. Papildus izmaiņām lēmumu pieņemšanas procesā, šīs izmaiņas veicina labāku pārredzamību, efektivitāti un paredzamību TAI izmantojumā. Saskaņā ar jaunajiem noteikumiem pasākumus uzskata par pieņemtiem, ciktāl dalībvalstu vienkāršais vairākums nav pret tiem. Turklāt jaunā regula ievieš saistošus termiņus atkārtotas izskatīšanas izmeklēšanas procesiem un skaidrākus noteikumus tirdzniecības aizsardzības pasākumu izpildei. Nosakot saistošos termiņus atkārtotas izskatīšanas izmeklēšanas procesu veikšanai un uzlabojot TAI pārredzamību, ir ņemtas vērā vairākas prasības, ko EP izteicis savā rezolūcijā PE 316.244. Aizsardzība pret subsīdijām un negodīgu cenu noteikšanu gaisa satiksmes pakalpojumiem EP un Padome 2004. gada aprīlī pieņēma regulu par aizsardzību pret subsidēšanas un negodīgas cenu noteikšanas praksi, kas rada zaudējumus gaisa satiksmes pakalpojumu sniegšanā no valstīm, kas nav Eiropas Kopienas dalībvalstis. Šajā regulā, kas stājās spēkā 20. maijā, paredzēts, ka ir jāpieņem kompensācijas pasākumi gadījumā, ja subsidēti gaisa satiksmes pakalpojumi vai šiem pakalpojumiem negodīgi noteikta cena nodara būtisku kaitējumu Kopienas aviopārvadātājiem atsevišķos maršrutos uz Kopienu un no Kopienas. EP aktīvi piedalījās regulas izstrādē, kurā tika pārņemta lielākā daļa grozījumu, ko EP ierosināja, lai padarītu skaidrāku regulas tekstu un atsevišķus tās īstenošanas aspektus. Paplašināšanās Sakarā ar paplašināšanos dažādas darbības tika veiktas ne tikai Savienībā kopumā, bet arī TAI jomā. Galvenokārt šīs darbības bija vērstas uz pasākumiem, lai palīdzētu attiecīgajām pārvaldēm bez problēmām integrēties ES darbībā un lai nodrošinātu to, ka uzņēmēji pilnībā apzinās savu jauno nozīmi. Tas bija vēl jo svarīgāk tāpēc, ka no 2004. gada 1. maija visi izmeklēšanas procesi un pasākumi, ko jaunās dalībvalstis bija sākušus un pieņēmušas vēl pirms paplašināšanās, tika pārtraukti, un ES 25 automātiski tika piemēroti Kopienas pasākumi. Turklāt 2004. gada martā pēc Komisijas iniciatīvas tika sāktas daļējas starpposma pārbaudes, lai novērtētu, vai tirdzniecības aizsardzības pasākumu attiecināšana uz lietotājiem un patērētājiem ES desmit jaunajās dalībvalstīs nevarētu radīt ekonomiskas grūtības/šoku. Pēc izmeklēšanas, ko veica TAI „Sevišķu uzdevumu grupa paplašināšanās jomā”, 2004. gada maijā tika ieviesti īpaši pārejas posma pasākumi attiecībā uz četriem izstrādājumiem, uz kuriem attiecās AD pasākumi. Šie pārejas posma pasākumi bija cenu saistības un/vai kvantitatīvi limiti tradicionālajām eksporta plūsmām uz jaunajām dalībvalstīm noteiktā laika posmā. Turklāt, pamatojoties uz pozitīvo pieredzi, kas gūta ar pēdējās paplašināšanās darbības plānu, TAI dienesti veidos līdzīgu plānu, kura mērķis ir sagatavot nākošo Kopienas paplašināšanos 2007. gadā. Valsts tirgus ekonomikas statuss (TES) Darbs ar TES pieprasījumiem turpinājās 2004. gadā, un tagad tas aptver arvien vairāk valstis. Kazahstāna, Vjetnama, Mongolija un Armēnija iesniedza pieprasījumus 2004. gadā un 2005. gada sākumā. Tika pieprasīta papildu informācija, lai varētu novērtēt šos pieprasījumus. Teorētiski valsts mēroga kritēriji, lai noteiktu, vai valsti var uzskatīt par tirgus ekonomikas valsti AD izmeklēšanas vajadzībām, tiek noteikti saskaņā ar tiem kritērijiem, ko piemēro individuāliem uzņēmumiem valstīs, kas atrodas pārejas posmā uz tirgus ekonomiku; šie kritēriji ir noteikti PR 2. panta 7. punktā. Šajā jomā 2004. gadā tika veikts ievērojams darbs. Jo īpaši, tika novērtēts Ukrainas 2002. gada pieprasījums, un Komisija maijā nosūtīja galīgos secinājumus Ukrainas iestādēm. Pieņemtais slēdziens bija nepiešķirt Ukrainai TES šajā posmā, jo atsevišķi kritēriji vēl nebija izpildīti. Ķīnas Tautas Republikas pieprasījums tika saņemts 2003. gada septembrī. Komisija veica plašu analīzi un 2004. gada jūnijā Ķīnas iestādēm nosūtīja sākotnējo pamatnovērtējumu. Šajā novērtējumā tika konstatēti atsevišķi trūkumi četrās jomās, proti – valsts ietekme, uzņēmumu vadība, īpašuma tiesības un bankrota likums, kā arī finanšu nozare. TES jautājumu turpinās apspriest sīkāk ar Ķīnu nākamajos mēnešos. INFORMATīVIE UN KOMUNIKāCIJAS PASāKUMI / DIVPUSēJIE KONTAKTI Saskaņā ar atbalstu maziem un vidējiem uzņēmumiem, tika izveidots MVU atbalsta dienests tirdzniecības aizsardzības jomā. Turklāt Komisija organizēja vai piedalījās 11 informatīvajos semināros, kas tika rīkoti uzņēmējiem vai trešo valstu pārvaldēm. Visbeidzot, tika organizētas vairākas īpašas sanāksmes par TAI jautājumiem, kurās piedalījās arī attiecīgie trešo valstu TAI dienesti. PāRSKATS PAR IZMEKLēšANAS PROCESIEM UN AD, AS UN AIZSARDZīBAS UN PASāKUMIEM Vispārīg a informācija Kopienā 2004. gada beigās bija spēkā 137 AD pasākumi (skatīt O pielikumu) un 19 AS pasākumi (skatīt P pielikumu). Tajā pašā 2004. gadā AD vai AS pasākumi attiecās tikai uz 0,3 % no kopējiem ievedumiem Kopienā. Jāuzsver, ka sīkāka informācija par turpmāk tekstā minētajiem jautājumiem ir sniegta DD, kas pievienots šim ziņojumam. Atsauces uz DD pielikumiem var atrast aiz virsrakstiem. Jauni izmeklēšanas gadījumi (skatīt pielikumus A līdz E un N pielikumu) Darba dokumenta 1 tabulā sniegta statistikas informācija par jaunajiem izmeklēšanas procesiem 2000. - 2004. gadā, kas veikti saskaņā ar PR 5. un 10. panta noteikumiem. Divdesmit deviņi izmeklēšanas procesi tika sākti 2004. gadā. Pagaidu maksājumi tika piemēroti 6 lietās, no kurām viena attiecās uz AS tiesvedību. Vienpadsmit gadījumos tika piemēroti galīgie maksājumi. Vienā no gadījumiem (gultas veļa no Pakistānas) Komisija saņēma anonīmu vēstuli ar draudiem dzīvībai, kas bija personīgi adresēta ierēdņiem, kuri veica pārbaudes. Sakarā ar to pārbaudes apmeklējumus vajadzēja pārtraukt, un nolēmumu vajadzēja pieņemt, pamatojoties uz pieejamajiem faktiem. Šajā sakarā tika izmantota visa pārbaudītā informācija, ko bija iesniegušas visas ieinteresētās puses. Divas lietas tika izbeigtas bez pasākumiem. Tās attiecās uz PET no Pakistānas un nerūsējošā tērauda auksti velmētiem plakanajiem velmējumiem no ASV. Citiem 14 pasākumiem termiņš beidzās automātiski pēc to 5 gadu pastāvēšanas. Turklāt 16 pasākumi, kas bija spēkā attiecībā uz importu, kura izcelsme ir vienā no 10 jaunajām dalībvalstīm vai vairākās no tām, beidzās automātiski ES paplašināšanās dienā. Atkārtotas izskatīšanas izmeklēšanas procesi Atkārtotas izskatīšanas izmeklēšanas procesi vēl joprojām sastāda lielāko daļu TAI dienestu darba. Tie bija vairāk kā 60 % no visiem sāktajiem izmeklēšanas procesiem. Darba dokumenta 2. tabulā sniegta statistikas informācija par 2000. – 2004. gadu. Pārbaudes saistībā ar termiņa beig ām (skatīt F pielikumu) Pamatregulu 11. panta 2. punktā un 18. pantā noteikts, ka pasākumi pēc 5 gadiem vairs nav spēkā, izņemot gadījumus, kad pārbaudē saistībā ar termiņa izbeigšanos tiek pierādīts, ka tie jāsaglabā to sākotnējā veidā. Attiecībā uz pārbaudi saistībā ar termiņa izbeigšanos 2004. gadā tika uzsāktas 6 izmeklēšanas, un 7 izmeklēšanas tika noslēgtas ar nodokļa apstiprināšanu. Ir jāņem vērā, ka izmeklēšanās, kuras ir uzsāktas pēc 2004. gada 20. marta, tagad ir jāievēro termiņš, t.i., secinājumi jāpieņem 12 mēnešu laikā, bet ne vēlāk kā 15 mēnešos pēc uzsākšanas dienas. Četras pārbaudes tika pabeigtas, un pasākumi tika atcelti. Starpposma pārskatīšanas procesi (skatīt G pielikumu) Saskaņā ar Pamatregulu 11. panta 3. punkta un 19. panta noteikumiem pasākumus var pārskatīt to piemērošanas laikā. Pārskatīšanas procesu var ierobežot, attiecinot to tikai uz dempinga/subsidēšanas vai zaudējumu aspektiem. Pavisam 2004. gadā tika sākti 26 starpposma pārskatīšanas procesi, no kuriem 10 pārskatīšanas procesi bija saistīti ar paplašināšanos (skatīt 2. punktu). Sešpadsmit starpposma pārskatīšanas procesi tika noslēgti ar nodokļa apstiprinājumu vai grozījumu, un divas izmeklēšanas tika izbeigtas. „Citas” starpposma pārbaudes (skatīt H pielikumu) Šajā pašā 2004. gadā tika pabeigta virkne citu pārbaužu, uz kurām neattiecas PR 11. panta 3. punkts vai 19. pants, vai tās, par kuru uzsākšanu netika publicēts paziņojums Oficiālajā Vēstnesī . Tās tostarp jo īpaši attiecas uz nodokļa atkārtotu ieviešanu saskaņā ar Pirmās instances tiesas spriedumu, nodokļa likmes grozījumiem saskaņā ar ziņojumiem, kas pieņemti PTO Strīdu izšķiršanas organizācijā, kā arī uz saistību pieņemšanu, labprātīgu atteikšanos no tām vai to pārtraukšanu, uz jaunu eksportētāju pieprasījumiem u.c. Jaunu eksportētāju pārbaudes (skatīt I pielikumu) Saskaņā ar PR 11. panta 4. punktu un 20. pantu var veikt „jaunpienācēja” un „paātrināto” pārbaudi, lai noteiktu individuālo dempinga starpību vai individuālos kompensācijas maksājumus. Divas jauno eksportētāju pārbaudes (nebija nevienas paātrinātās pārbaudes) tika sāktas 2004. gadā. Tika noslēgtas piecas izmeklēšanas, no kurām trīs bija paātrinātās. Divas izmeklēšanas tika izbeigtas, atstājot spēkā sākotnējo nodokļa līmeni. Izmeklēšanas saistībā ar pasākumu absorbēšanu (skatīt J pielikumu) Pamatregulu 12. pantā un 19. panta 3. punktā ir noteikta iespēja veikt „absorbēšanas” pārbaudes tad, kad eksportētāji tieši vai netieši uzņemas nodokļus un tādējādi palielina dempinga starpību, pietiekami nepalielinot tālākpārdošanas cenas. Minētajā 2004. gadā ar nodokļa palielināšanu tika pabeigta viena izmeklēšana sakarā ar pasākumu absorbēšanu attiecībā uz Ķīnas Tautas Republikas izcelsmes sulfanilskābes importu. Izmeklēšana attiecībā uz Ķīnas Tautas Republikas izcelsmes lampu importu tika izbeigta bez nodokļa paaugstināšanas. Izmeklēšanas saistībā ar pasākumu apiešanu (skatīt K pielikumu) Ar PR 13. un 23. pantu ir ieviesta iespēja par jaunu sākt izmeklēšanu tad, kad tiek sniegti pierādījumi par pasākumu apiešanu. Astoņas izmeklēšanas 2004. gadā tika sāktas un 8 izmeklēšanas tika noslēgtas ar nodokļa pagarinājumu. Trīs citas izmeklēšanas tika noslēgtas bez nodokļa termiņa pagarinājuma. Aizsardzības izmeklēšanas (skatīt L pielikumu) Tajā pašā 2004. gadā bija spēkā tikai divi aizsardzības pasākumi – viens no tiem attiecās uz sacumām (konservēti mandarīni), un otrs attiecās uz lasi (pagaidu pasākumi). Līdzšinējie tēraudam piemērotie aizsardzības pasākumi, kas bija ieviesti, lai izvairītos no ES tirgus pārpludināšanas ar tērauda izstrādājumiem sakarā ar ASV pieņemtajiem aizsardzības pasākumiem tērauda rūpniecības jomā, tika atcelti burtiski tajā pašā dienā, kad tos atcēla ASV. AD/AS pasākumu izpilde Ar izpildi saistītās izmaiņas Kopienas AD un AS tiesību aktos 2004. gadā Kā jau minēts 1.1. punktā, tika veikti grozījumi PR, lai nodrošinātu skaidrāku juridisko pamatu ar izpildi saistītām darbībām. Sīkāka informācija par grozījumiem atrodama DD, kas pievienots šim ziņojumam. Pasākumu uzraudzība Uzraudzības darbības attiecībā uz spēkā esošajiem pasākumiem tika orientētas uz četrām galvenajām jomām: 1) novērst krāpšanu; 2) pārraudzīt tirdzniecības plūsmu un tirgus norises; 3) uzlabot efektivitāti ar piemērotiem instrumentiem un 4) rīkoties nelikumīgu darbību gadījumos. Šīs darbības TAI dienestiem deva iespēju būt lielākā mērā aktīviem, nevis tikai vienkārši reaģēt tiesību piemērošanas jomā. Saistību pārraudzība (skatīt M un Q pielikumu) Saistību pārraudzība veido daļu no izpildes darbībām, jo saistības ir viens no AD vai AS pasākumu veidiem. Komisija akceptē saistības, ja tiek pierādīts, ka tās var efektīvi novērst dempinga vai subsidēšanas radītos zaudējumus. Īpaša uzmanība 2004. gadā tika pievērsta „paplašināšanās saistībām”; ne tikai uzņēmumi, kuri piedāvāja saistības, bet arī to tradicionālie klienti Eiropas Savienībā tika pakļauti stingrām klātienes pārbaudēm, kas nodrošina atbilstību saistībām. Saistības 2004. gada sākumā bija spēkā attiecībā uz 76 uzņēmumiem. Šā 2004. gada laikā saistību portfelī tika veikti šādi grozījumi: 7 uzņēmumiem tika piemērots galīgais antidempinga maksājums pēc tam, kad to saistību pieņemšana tika atsaukta; trīsdesmit uzņēmumu saistības beidzās citu iemeslu nevis atsaukšanas dēļ; septiņu uzņēmumu saistības tika pārtrauktas līdz tekošās pārbaudes rezultātu saņemšanai. Papildus tika pieņemti 15 saistību piedāvājumi. Tādējādi kopējais spēkā esošo saistību skaits 2004. gada beigās bija 47. KOMPENSāCIJAS (SKATīT T PIELIKUMU) Saskaņā ar PR 11. panta 8. punktu un 21. panta 1. punktu gada laikā tika iesniegti 10 kompensāciju pieprasījumi. Tika pieņemti 3 lēmumi, kas noraida kompensāciju pieprasījumus, savukārt 6 citi pieprasījumi tika atsaukti. Viens ievedējs saņēma kompensāciju par visiem samaksātajiem nodokļiem, savukārt divi citi saņēma daļēju kompensāciju. Izskatīšana tiesā: Eiropas Kopienu Tiesas / Pirmās instances tiesas lēmumi Pirmās instances tiesa 2004. gadā izteica vienu spriedumu attiecībā uz AD vai AS. Tas bija spriedums Ķīnas Tautas Republikas izcelsmes elektronisko svaru lietā. Spriedums bija jo īpaši ievērojams ar to, ka tas tostarp apstiprināja, ka pienākums pierādīt attiecas uz to eksportējošo ražotāju, kurš vēlas iegūt tirgus ekonomikas statusu, un ka regulu var anulēt tikai gadījumā, ja kļūda, ko iestādes pieļāvušas kaitējuma novērtējumā, ietekmējusi kaitējuma pastāvēšanas noteikšanu un tādējādi arī pašas regulas saturu. Sprieduma kopsavilkums ir sniegts DD. Pirmās instances tiesā 2004. gadā ir iesniegtas 9 jaunas lietas. Saraksts ar AD/AS lietām Pirmās instances tiesā un Eiropas Kopienu Tiesā, kas vēl nebija pabeigtas 2004. gada beigās, ir atrodams darba dokumenta S pielikumā. DARBīBAS PASAULES TIRDZNIECīBAS ORGANIZāCIJAS (PTO) IETVAROS Strīdu izšķiršana AD, AS un aizsardzības jomā PTO nosaka stingru procedūru strīdu izšķiršanai starp PTO dalībvalstīm attiecībā uz PTO nolīgumu piemērošanu. Viena strīdu izšķiršanas procedūra tika noslēgta 2004. gadā, un tā pilnībā apstiprināja Kopienas pieeju. Tā attiecās uz lietu par formējamajiem veidgabaliem no Brazīlijas. Turklāt, saskaņā ar Korejas pieprasījumu DRAM lietā 2004. gada 23. janvārī tika izveidota īpašā darba grupa. Sīkāka informācija ir sniegta šim ziņojumam pievienotajā DD. Citas PTO darbības 2004. gadā ievērojami mainījās Dohas Attīstības programmas sarunu gaita attiecībā uz PTO antidempinga un subsīdiju nolīgumiem. Komisija turpināja aktīvi piedalīties Noteikumu sarunu grupas darbā. AD jomā situācija ir šāda: liels skaits priekšlikumu ir iesniegts tā saucamajā „problēmu apzināšanas” posmā pirms 5. Ministru konferences Kankunā; daudzos no šiem priekšlikumiem ierosinātas atkārtotas sarunas nolīgumu jomā. Pēc Noteikumu grupas sarunu atjaunošanas 2004. gada martā diskusijas ievirzījušās lietišķākā un tehniskākā posmā, kas savukārt sagatavos nākošo „risinājumu meklēšanas” posmu. Attiecībā uz subsīdijām arī 2004. gadā diskusiju centrā vēl joprojām bija subsīdijas zivsaimniecībai. Kamēr 2004. gads tika aizvadīts, lielākoties diskutējot PTO dalībnieku starpā par to, kā sarunas būtu risināmas turpmāk, sāka iezīmēties vienošanās attiecībā uz Kopienas vidēja termiņa priekšlikumiem. Paralēli šīm darbībām turpinājās Antidempinga, Subsīdiju un Kompensāciju komiteju darbs. Secinājumi Var teikt, ka 2004. gads darba apjoma ziņā bijis vidējs, ja ņem vērā ierosināto lietu skaitu un piemēroto pasākumu skaitu. Šis gads ir bijis „notikumiem bagāts” citos aspektos, piemēram, ES paplašināšanās, citrusaugļu un lašu aizsardzības pasākumi, Komisijas priekšlikuma pieņemšana attiecībā uz lēmumu pieņemšanas procesa izmaiņām un termiņu ieviešana atkārtotas izskatīšanas izmeklēšanas procesiem. Tāpat kā iepriekšējo gadu ziņojumi arī šā gada ziņojums parāda, ka Eiropas Kopiena ļoti piesardzīgi izmanto TAI. Izmantojot TAI, tiek ievērota visstingrākā disciplīna un limiti, tajā pašā laikā nodrošinot efektīvu aizsardzību pret negodīgu tirdzniecības praksi. Pārredzamība TAI izmantošanā tiek uzskatīta par būtisku, un šos augstos standartus vēl vairāk nostiprina izmaiņas pamata likumdošanā 2004. gadā. Komisija ir pārliecināta, ka šāda politika ir jāturpina arī nākotnē.